منوروت نا؞يب چنسلور UiTM، ڤروفيسور ايميريتوس دوكتور محمد ازراي قاسيم، دوا شريكت يڠ ترليبت اداله Smart Digital International (SDI) سنديرين برحد دان Girls Republiques سنديرين برحد سرتا يايسن KRU.
"برداسركن MoU يڠ دتنداتاڠني، SDI سنديرين برحد اكن مپدياكن ساتو سالورن خصوص يڠ دكنلي سباڬاي UNIC اونتوق UiTM سباڬاي ڤنراجو دالم كالڠن اينستيتوت ڤڠاجين تيڠڬي عوام دان سواستا دالم ڤپديا؞ن ڤلباڬاي جنيس كاندوڠن كرياتيف دالم تالين.
"كسموا كاندوڠن ترسبوت اكن دسياركن اوليه سيريوس TV يا؞يت سيارن TV كابل يڠ بوليه دلڠڬن اوليه اورڠ،" كاتاڽ سلڤس مجليس مننداتاڠني MoU انتارا UiTM دان ڤيهق تربابيت.
يڠ توروت حاضير ڤريسيدن يايسن KRU، داتوق نورمن عبدالحليم، كتوا ڤڬاواي ايكسيكوتيف SDI سنديرين برحد، خيرالدين عبدالرحمن دان ڤڠاساس Girls Republiques سنديرين برحد، داتوق عبدالرحمن سلطان.
سمنتارا ايت نورمن بركات، كرجاسام يايسن KRU دالم منجاياكن ايندوستري كرياتيف تله لاما ترجالين دان MoU ترسبوت ممڤرتيڠكتكن لاڬي كرجاسام سديا اد.
"ڤيهق كامي برڤرانن ملاتيه ڬرادوان سيسوا دان سيسوي اونتوق ڤروڬرم ممنتڤكن كماهيرن مريک دان ملتقكن مريک ددالم ايندوستري ملالو؞ي ڤروڬرم ڤرنتيس كامي.
"دالم ماس يڠ سام كامي منچيڤتا ڤلواڠ ڤكرجا؞ن دان موجودكن اوسهاون٢ كاندوڠن كريتاتيف يڠ بهارو اتاو Contentprenueur،" كاتاڽ.